Lê-Jou-Eier weeklikse uitdaging: Oorgeërfde eienskappe - Dis Ekke
Posted by HesterLeyNel on 2017-10-12 14 Comments
Nog 'n week is verby en 'n muwe uitdaging lê voor. Baie dankie aan almal wat deelgeneem het aan verlede week se uitdaging Wat is jou Superpower? Die bloggers het weer kreatief geraak en ons het lekker gelees en gesels.
Die onderwerp vir hierdie week (12 – 19 Oktober 2017): Het jy al ooit geluister na of deelgeneem aan die gesprek wanneer 'n nuwe baba in die familie bespreek word: "Ek sweer hy het sy Oupa Faan se neus"; "Daardie lang voete – dis kompleet haar Tante Sielie s'n"; "Kyk hoe frons hy! Natuurlik die Poggenpoel familie se humeur wat daar uitslaan." Ja? Klink bekend, nè?
Vertel 'n bietjie oor die eienskappe wat jy van jou voorouers geërf het, die goeie en / of die slegte. Watter voorkoms- of karaktertrekke is eie aan jou familie en hoeveel daarvan het jy oorgeërf? Bemerk jy dieselfde eienskappe by jou kinders of kleinkinders?
Ek het verlede week baie geniet Die bloggers was baie vindingryk EN (Skuus Lou sien uit na die nuwe onderwerp
Dit was 'n goeie sessie, nè? Die mense speel lekker saam. Ek begin al klaar dink aan volgende week se onderwerp, want ons vlieg Woensdag Gauteng toe, so ek het net 'n paar dae om dit ook klaar te maak. Ons het nie internet of selfoonontvangs waar ons oorbly nie. Die werk moet ophou inmeng met my plesier.
Hehehehehe jy sal moet begin om 'n routertjie saam sleep
Ek het 'n dongle, maar daar is nie selfoonontvangs nie. Daar is nog sulke plekke in Suid-Afrika 😝
Daar is baie sulke plekke maar dan moet ek sê die dongles is maklik die treurigste goed op aarde
Ek het myne nog nooit gebruik nie, dis 'n "just in case". As daar 'n sein is, gebruik ek sommer my foon vir 'n hotspot.
Ja dit word al hoe makliker
Sug waar krap jy jou onderwerpe uit.
Sorrie, dis my superpower – merske verbeelding. Nee, om eerlik te wees, ek lees al die blogs en kommentare van ons "kring" (ek is 'n snelleser) en let net op waaroor die mense praat. As iets my oog vang, maak ek 'n nota en volgende week verskyn hy op Lê-Jou-Eier.
Ek dink wat oulik is, is dat meer in die "kring" nou ook bymekaar lees en link. Dit raak soos 'n blog-familie.
Dit is so en ons is nogal 'n eklektiese groepie – daar is gedeelde belangstellings, maar ons ouderdomme, ondervinding, denkwyse, lewensstyle, ens. word nie van dieselfde bronne af gevoed nie. Dis lekker om sulke diverse menings te lees.